**Kardiklubide ja EAL kardispordi alakomitee ümarlaud**

06.06.2022, Mustamäe tee 4, Tallinn

Osalejad:

Mait Mättik, SK Villu  
Sven Oder, SK Team Wasalemma  
Kaspar Kallasmaa, Kuningamäe Kart  
Guido Allmere, AGS Racing  
Ivar Veerus, IVR Racing  
Toomas Vain, EAL kardispordi alakomitee  
Mart Liiksaar, EAL kardispordi alakomitee  
Janis Kaal, EAL

Koosolekut juhatas Mart Liiksaar

Koosolekut protokollis Janis Kaal  
  
Päevakord:

1. Võistlejate ja kohtunike ohutus radadel
2. Võistlejate ohutusvarustus ja selle kasutamine
3. Kodukord võistluse hooldusalal ja suhtlemine kohtunikega. Registreerija vastutus spordikoodeksi tähenduses
4. Parkimine hoolduspargis
5. Võistluste ajakava ja võimalused selle korrigeerimiseks
6. Reeglid eelstardialas
7. Võistlustele registreerumine ja mandaadi olukord
8. Tasumine võistlustele registreerumisel
9. Muud küsimused ja ettepanekud
10. Võistlejate ja kohtunike ohutus radadel  
    Käesoleval hooajal seni toimunud võistlustel (EMV I ja II etapp, Postimehe karikasarja I etapp) on iga kord olnud võistlejal tarvis meedikute abi. Osaliselt paratamatus, kuid ometigi peaks selliste sündmuste vältimiseks tegema omapoolse võimaliku.  
    Intsidendid, mille tulemusena satutakse kiirabisse, tuleb alati hilijem läbi analüüsida ja osapooltega menetleda, et mõista toimunu põhjuseid ja olla edaspidi paremini valmis taoliste juhtumite vältimiseks.  
    **Sõidu jätkamine pärast kiirabis käimist eeldab meditsiinibrigaadi kirjalikku nõusolekut/kinnitust meditsiinilise seisundi sobivuse kohta.**Lippudetundmises on senise praktika taustal põhjust kahelda. Taastada tuleb litsentsieksami nõue. Alates tänavusest kehtib see juba FIA poolse nõudmisena esmase rahvusvahelise litsentsi taotlejatele sõltumata vanusest. Ühe ettepanekuna kaaluda eksami vastuvõtmise õiguse andmist pädevatele kardikoolidele.
11. Ohutusvarustus ja selle kasutamine.  
    EMV II etapil Raplas paiskus ühel sportlasel intsidendi tõttu peast kiiver, mis polnud nõuetekohaselt kinni rihmatud.  
    Registreerijatel on kohustus tuletada sõitjatele turvavarustuse õigest kasutamist meelde ja juhtida lapsevanema/hooldaja tähelepanu, et alaealise eest on vastutavad eelkõige nemad! Kui võistluste ajal on see roll usaldatud mehaanikule, siis on mehaaniku kohustus kontrollida stardialas eelnevalt turvavarustuse nõuetekohast kasutamist.  
    **Alaealise võistleja puhul vastutab igal juhul lapsevanem või tema määratud seaduslik esindaja!**
12. Kodukord võistluse hooldusalal ja suhtlemine kohtunikega. Registreerija vastutus spordikoodeksi tähenduses.  
    Äärmiselt häirivalt on silma torganud mõnede võistlejate ja registreerijatega seotud isikute jäme käitumine võistluseid läbiviivate kohtunike ja ametnikega. Seesugune käitumine on lubamatu, eriti pidades silmas peamise osa võistlejate kuulumist alaealiste hulka. Ebasportliku käitumise (mistahes ründed ametnike, kohtunike, kaasvõistlejate vastu, silmnähtavas joobes viibimine võistluskohas jne) tagajärjena on rakendatavad karistused rahatrahvidest kuni võistlustelt eemaldamiseni.  
    **Asjaosaliste toimepandud rikkumiste eest vastuatab ja trahvid määratakse registreerijale!**  
      
    Spordikoodeksi väljavõte:  
      
    Art.15 Registreerija vastutus

9.15.1 Registreerija on vastutav igasuguste väärtegude ja reeglite rikkumiste eest, mille on põhjustanud Võistlusel või Meistrivõistlusel tema nimega seostatavad võistlejad, mehaanikud, konsultandid, teenusepakkujad või reisijad ja samuti ka kõik isikud, kellele Registreerija on lubanud ligipääsu piiratud aladele.

9.15.2 Lisaks vastutab igaüks neist eraldi käesolevate ja rahvuslike määruste rikkumise eest.

1. Parkimine hoolduspargis  
   Parkimine hoolduspargis on probleem, sest vaatamata juhendis toodud keelule jagub hooldusparki sõiduautosid alati ning pahatihti on need pargitud risti-rästi ja vajalikke liikumisteid blokeerides. Nii luuakse olukord, kus takistatud on isegi võistlukartide liigutamine hooldusalal ja ohuolukordades on pääste- või kiirabiauto operatiivne liikumine sootuks võimatu.

Kuna meie hoolduspargid on äärmiselt piiratud, on parkimine võistlustel vaja paremini toimima saada. Vajadusel registreerija reaalse trahvimise hinnaga.  
Kaspar Kallasmaa on mudeldanud parkimiskorralduse lahenduse, mille realiseerib eelolevatel Põltsamaa võistlustel. Muuhulgas tähendab see broneeringutasusid ja rajahaldaja poolt korralduse tagamiseks kaasatavat täiendavat inimressurssi.  
Loodetavasti lahendus toimib ja innustab sarnast lahendust pakkuma ka teiste radade haldajaid.

1. Võistluste ajakava  
   EMV II etapp näitas, et kõigi tänaste võistlusklasside võistluse läbiviimine ühepäevases formaadis ei võimalda mõistlikku päeva ülesehitust ei võistlejate ega korraldusmeeskonna vaates. Kõigil osapooltel on soov võistluste hajutamiseks avaramasse ajaaknasse.  
   Boikotijuhtumid, nagu neid on initsieerinud Eesti Kardiliit ja millega pidasid võimalikuks liituda paljud klubid, töötavad otseselt võistluste ladusamale läbiviimisele vastu, sest põhjustavad korraldajale majanduslikku kahju ja tekitavad ebakindluse tulevikku vaatavates otsustes.  
   Mart Liiksaar esitles erinevaid võistluste ajakava versioone, mis olukorda parandaksid. **Koosolekul osalejad pooldavad üksmeelselt ajagraafikut, milles reedel sõidetakse vabatreeningud ja kvalifikatsioonid, eelsõidud ja finaalid aga laupäeval.**  
   Ivar Veerus kinnitas soovi formaadimuudatuse katsetamiseks ja seeläbi osapooltelt tagasiside saamiseks. Siiski märkis Ivar, et boikoteerimisega kaasnenud kahju ja edasiste boikottide võimalikkus ei luba formaadimuutust täna veel lubadusena välja käia, pigem on see soov ja kavatsus.
2. Reeglid eelstardialas  
   EMV II etapil esitati protest, mis oli seotud mehaaniku väidetava reeglitevastase tegevusega eelstardialas. Protest lahendati esitaja kasuks, kuid protesti lahendamine osutas mitmetimõistetavusele senistes reeglistes.  
   **Alakomitee harmoneerib reegli CIK-FIA vastava punktiga allolevas sõnastuses:  
   “Eelstardi alasse paigaldatud kardid peavad olema võistlusvalmis ning on rangelt keelatud teha mistahes töid või muuta kardi seadistust, välja arvatud rehvirõhu muutmine õhu välja laskmise teel, mida tohib teha kas võistleja ise või tema mehaanik ainult isikliku mõõteriistaga.”**Kokkuleppeliselt tuleb väljendi “mistahes töö” all mõista kõiki tegevusi, mis nõuavad tööriistade või täiendava materjali kasutamist. Nt võistleja või mehaaniku poolt küünlapiibu asendi korrigeerimine, õhupuhasti asendi muutmine, kütusepaagi korgi kinnituse kontrollimine jms ei ole “mistahes töö” kui selleks ei kasutada tööriistu. Kinnitusteibi või plastvitste lisamine on juba “mistahes töö”. Lõpliku otuse langetamisel on žüriil õigus täiendavate asjaolude arvessevõtmiseks ja omapoolse tõlgenduse andmiseks.
3. Registreerimine, mandaat, tasumine  
   Võistlustele registreerimisel on 2022 olnud hulgaliselt probleeme:

* Registreerija litsentsi ei esitata või registreerija kinnitus (esindatavate võistlejate kohta võistlusel) puudub.
* Alaealisel peab olema mandaadis kohal kas vanem või keegi kes on EV seaduse mõistes volitatud lapse eest vastutav.
* Tasumisel kohapeal (kallim vastavalt juhendile) võistluspäeval hakatakse kauplema hilise registreerumise lisatasu üle.

**Osavõtuavaldus peab enne sekretariaadi nö leti äärde jõudmist olema täidetud – see kiirendab kõigi päeva.**

**Lapsevanem või volitatud isik igale alaealisele võistlejale mandaati kaasa.  
Lihtsustada etapi juhendites võistlustasude maksmise korda: komplekthind, mille sisse kuuluvad nii rehvid kui treeningpäeva tasu.**EAL töötab uue tervikliku registreerimissüsteemiga (jätk olemasolevale litsentsisüsteemile), mis peaks lihtustama nii registreerumist kui sekretariaadi tööd. On lootust, et vähemalt osaliselt hakkab see tööle hooaja teises pooles.

1. Kaspari ettepanekud:
   1. Formaat edaspidi 2 eelsõidu peale võimalusel.  
      Sõitjate vaates on see eelistatud, korraldaja arvestab ja võimalusel realiseerib.
   2. Võistluse pikkuse määratlemine ringide arvuga.  
      Hetkel paljude võistluklasside tõttu piiratud ajaakna tõttu kasutusel minutitega määratud sõidu pikkus. Võimalik minna tagasi ringside arvule kui muutub võistluste ajakava. Hetkel jätkame kehtiva üldjuhendiga.
   3. Tasumine võistluste, treeningute ja rehvide eest.  
      Küsimus meentletud eelnevas päevakorras.
   4. Käivitamine hooldusalal alates 2023 piirata järgmiselt: treeningpäeval piiranguid ei ole, võistluspäeval lubatud enne warm-up’i. hiljem keelatud ja karistatav.  
      Ettepanek asjakohane ja realiseeritud juba CIK-FIA klasside EMV üldjuhendis alates 27.05.2022. Täies mahus rakendatakse 2023 hooajast alates.
   5. Rehvihange. Valikuid on kaks: kas otsustab promootor või EAL. Seisukohad kahetised ja asi tuleb arutlusele 2023 hooaega silmas pidadades. Kui rehvihanget hakkab korraldama EAL, siis on õigustatud ka teatava vahendustasu küsimine (tekkivad vahendid sihtotstarbeliselt edasi suunata kardisporti).
   6. Ajakava.  
      Menetletud eelnevas päevakorras. Lisaks:
      1. lõunapausi lühendamise osas oldi üksmeelel, et see pole teostatav. Ka kohtunikud vajavad pika ja väsitava päeva vältel mõistlikku hingetõmbepausi.
      2. treeningsõitude pikkustest: pigem lühemad ja rohkem, kui pikad ja vähem. Samas on mõlema variandi poolt- ja vastuargumente
      3. ajamõõtmine esimesest treeningsõidust või mitte: määratakse võistlusjuhendiga ja pole otseselt nõutav. Teostatav uudse formaadi tingimustes ilmselt teisest vabatreeningust.  
         Vastavuses koodeksiga on lubatud erisused muude reeglitega:  
         2.1.3a Lisaks peab alati avaldama iga vabatreeningu, kvalifikatsiooni, osastardi (välja arvatud juhul kui asjaomased sportlikud reeglid määravad teisiti) ja võistluse esialgsed ja lõplikud tulemused.
      4. Kvalifikatsiooni pikkus> seotud uue ajagraafikuga ja eeldatavalt teostatav 6 minutiliste sessioonidena uue ajagraafiku realiseerumisel.
      5. boksist väljumise piiraeg: põhjendatud eelkõige ohutusega, et hilisemad startijad ei segaks varasemate kiiret ringi ja ei põhjustaks rajale tulles ohuolukordi.
   7. Ettepanekud hooajaks 2023:
      1. Kardi kaalul kuvatav mass nähtavaks sõitjale ja kohtunikule (mitte teistele sõitjatele!) – OK
      2. Raja mehitamine kohtunike ja puksiiriga ka reedel .  
         Vastavalt võistlumäärustesse tehtud muudatusele:  
         2.17.1 Sama kord ja ohutusnõuded, mis kehtivad rajal ja hooldusaladel võistlussõitude ajal, kehtivad seal ka treeningsõitude ajal. Erandkorras võib ametlikul treeningpäeval KP-s olla üks lipukohtunik eeldusel, et lipukohtunikel on omavahel olemas silmside ja raadioside.
      3. Ajavõtu transponderi kasutus on kohustuslik ametlikul treeningpäeval vastavalt võistlusjuhendile
      4. CIK-FIA poodiumil Rotaxi kirjad. Kuna Rotax on sarja toetaja (ja doteerib seeläbi ka CIK-FIA klasside võistlust), siis ei näe probleemi ei korraldaja ega alakomitee. ASN ei näe põhjust sekkumiseks juhtudel kus pole mindud vastuollu kehtiva reklaamiseadusega ja kuni pole tegemist toodete või teenustega, mis on moraalselt ja eetilisetl sobimatut laste- ja noortespordi kontekstis.
      5. Sissekukkunud esivoolundi fotojäädvustused Parc Ferme alal: juba toimivad tänavustel võistlustel.
      6. Tehnilise komisjoni järelkontrolli raportid kahes eksemplaris. Tuleb ellu viia, alternatiiv on ka foto võimaldamine sõitjale algdokumendist.
      7. Kardi detailide plommimine. Eriarvamused: 1) Kaspar leiab, et aitab vähendada kulutuste eskaleerimist 2) Ivar leiab, et ei muuda sisuliselt mitte midagi, sest võistlute ajal silindri ja kolvi vahetamisega ei hakkaks keegi riskeerima. Ühisele seisukohale ei jõutud, jääb edasiseks aruteluks.

Siin arutelu katkes ajalimiidi lõppemise tõttu. Kaspari ettepanekud on asjakohased ja edasist arutlust väärt. Teemaga jätkatakse lähitulevikus eraldi kokku lepitaval ajal.

Koosolek lõppes kl 16:25